**Elena Angélica Dores Holmberg Lanusse**, coñecida como **Elena Holmberg**, nada en Bos Aires o 24 de maio de 1931 e desaparecida en Bos Aires o 20 de decembro de 1978, foi unha diplomática arxentina secuestrada e asasinada en 1978. Destacada por ser a primeira muller no Instituto do Servizo Exterior da Nación, Holmberg foi unha funcionaria importante da ditadura militar que tomou o poder na Arxentina en 1976 e é de convencemento xeral que foi detida-desaparecida e logo asasinada polo propio réxime ao que pertencía.

Traxectoria
-----------

Procedente dunha familia tradicional (irmá do coronel retirado Enrique Holmberg e prima irmá do xeneral Alejandro Lanusse, expresidente de facto da República Arxentina) traballaba como funcionaria de carreira na Embaixada Arxentina en Francia.

Por diferenzas de criterios entre o persoal do «Centro Piloto de Información», instalado en París e a cargo de oficiais de intelixencia da Armada Arxentina (onde tamén estiveron destinados Puma Perrén, Alfredo Astiz e Adolfo Donda), a diplomática foi convocada a Bos Aires para informar aos seus superiores, resultando secuestrada polo Grupo de tarefas 3.3.2 nesta cidade o 20 de decembro de 1978 ao saír do Ministerio de Relacións Exteriores e cando se dirixía a atoparse cun grupo de xornalistas franceses.

Persoas liberadas da Escuela Superior de Mecánica de la Armada (ESMA) declararon que nesa época certos oficiais da mesma aludiron á súa participación na desaparición de Elena Holmberg.

O 11 de xaneiro de 1979, o seu cadáver descomposto foi atopado no río Luján, localidade de Tigre, provincia de Bos Aires sendo recoñecida posteriormente polo seu primo Lanusse.

Presúmese que Emilio Massera foi quen ordenou directamente a súa morte.

Notas
-----

1. 1 2  Andrea Basconi. *Elena Holmberg, la mujer que sabía demasiado. El crimen que desnuda la interna de la dictadura militar*. Buenos Aires, Sudamericana, 2012. ISBN 9789500738811. Consultado o 8 de agosto de 2013.    
•    
• La diplomática Elena Holmberg y el publicista Marcelo Dupont, Nunca Más
2. 1 2  "Por qué asesinaron a Elena Holmberg en 1978 "La Nación", de Buenos Aires". Arquivado dende o orixinal o 01 de maio de 2021. Consultado o 23 de marzo de 2021.
3. ↑  "Elena Holmberg, la víctima de la interna entre Massera y Videla". *Perfil* (en castelán). 2012-06-16. Consultado o 2021-05-23.
4. ↑  "El crimen de Elena Holmberg". Arquivado dende o orixinal o 11 de agosto de 2012. Consultado o 23 de marzo de 2021.
5. ↑  Torturadores de la escuela del horror
6. ↑  "Crímenes en las entrañas de la dictadura". Arquivado dende o orixinal o 08 de xuño de 2015. Consultado o 5 de xullo de 2013.

Véxase tamén
------------

### Bibliografía

* Andrea Basconi, *Elena Holmberg, la mujer que sabía demasiado*, Editorial Sudamericana, Bos Aires,2012
* Holmberg, Enrique e Holmberg Eugenio, *Elena Holmberg.* *Historia de una infamia*, edición privada, Bos Aires, 2001.
* María Oliveira-Cézar, *El exilio argentino en Francia*, Amérique Latine Histoire et Mémoire. Les Cahiers ALHIM
* Herrera Vegas, D.J. e Jáuregui Rueda, Carlos, *Familias Argentinas*, Ediciones Callao 1823, Bos Aires, 2003 e 2006

### Outros artigos

* Héctor Hidalgo Solá

|  |  |
| --- | --- |
| Control de autoridades | 
* Wd: Q5893656
* WorldCat
* VIAF: 304047834
* BNA: 000037049
* LCCN: no2013068162

 |